Sipres

An sipres saro sa nagkapirang genera nin mga evergreen conifer sa laog kan pamilya Cupressaceae; para sa iba, hilnga sipres. Ini pigkokonsidera na sarong grupong polyphyletic. Base sa henetiko asin morpolohiyang pag-analisar, an genus na Cupressus makukua sa subfamily Cupressoideae. An komun na pangaran na "cypress" gikan sa Lumang Pranses na cipres gikan sa Latin na cyparissus, na iyo an latinisasyon kan Griyegong κυπάρισσος (kypárissos). An pangaran gikan sa Cyparissus, sarong mitolohikong pigura na ginibong kahoy pagkatapos na magadan an sarong usa.

Siring sa presenteng pagtratar, an mga sipres na ini mga katutubong tinanom sa nagkawararak na mga lokalidad sa mga rehiyon na may mainit na klima sa Norteng Hemispero, kabali an amihanan-sulnupan na Aprika, an Tahaw na Sirangan, an Himalayas, an timog na Tsina asin an amihanan na Vietnam. Siring sa ibang mga conifer, an mahiwas na pagkultibar nagdara sa manlaen-laen na porma, sukol asin kolor, na pigtatanom sa mga parke asin hardin sa bilog na kinaban.                                                                                                                                                                     

Toltolan